Ehdotus Neuvoston asetus asetusten (ETY) N:o 2771/75 ja (ETY) N:o 2777/75 muuttamisesta poikkeuksellisten markkinatukitoimenpiteiden soveltamisen osalta /* KOM/2006/0153 lopull. - CNS 2006/0055 */





[pic] | EUROOPAN YHTEISÖJEN KOMISSIO | Bryssel 29.3.2006 KOM(2006) 153 lopullinen 2006/0055 (CNS) Ehdotus: NEUVOSTON ASETUS asetusten (ETY) N:o 2771/75 ja (ETY) N:o 2777/75 muuttamisesta poikkeuksellisten markkinatukitoimenpiteiden soveltamisen osalta (komission esittämä) PERUSTELUT Erittäin patogeenisen lintuinfluenssan (H5N1) useissa jäsenvaltioissa ja pääasiassa luonnonvaraisissa linnuissa esiintyneiden tapausten saama suuri julkisuus on vähentänyt siipikarjanlihan kulutusta huomattavasti EU:ssa viimeksi kuluneina viikkoina. Eräissä jäsenvaltioissa kyseinen kulutuksen väheneminen, joka johtuu kuluttajien luottamuksen menettämisestä, on jopa 50 prosenttia. Kulutuksen väheneminen on johtanut myös erittäin suuriin siipikarjanlihan varastoihin useissa jäsenvaltioissa, ja niiden suuruudeksi arvioidaan tällä hetkellä noin 300 000 tonnia. Tilanne on entistäkin huolestuttavampi, koska eräät kolmannet maat ovat ottaneet käyttöön eräistä jäsenvaltioista ja jopa koko EU:sta peräisin olevan siipikarjanlihan tuontikiellon. Siipikarjanlihan yhteisen markkinajärjestelyn mukaan ainoa markkinoiden hallinnointiväline ovat vientituet. Komissio on jo käyttänyt kyseistä välinettä ja nostanut tiettyjen tuotteiden tukitasoa, mutta se ei riitä markkinoiden tasapainon palauttamiseksi, koska kulutus on laskussa myös perinteisillä vientimarkkinoilla. Edellä mainittu eräiden kolmansien maiden käyttöön ottama tuontikielto rajoittaa vientitukien vaikutuksia vielä lisää. Vientitukien käytön lisäksi yhteisen markkinajärjestelyasetuksen 14 artiklassa säädetään poikkeuksellisista markkinatukitoimenpiteistä markkinoiden hallinnoimiseksi ainoastaan niissä tapauksissa, joissa vapaata liikkuvuutta rajoitetaan eläintautien leviämisen estämiseksi tarkoitettujen toimenpiteiden toteuttamisen vuoksi. Kyseiset toimenpiteet koskevat ainoastaan siipikarjatiloja, joihin sovelletaan suoraan eläinlääkintää ja kansanterveyttä koskevia toimenpiteitä, eikä niillä voida tukea markkinoita laajemmin silloin kun kulutus laskee merkittävästi. Sen vuoksi on tarpeen laajentaa kyseistä oikeusperustaa, jotta voidaan ottaa käyttöön muita kuin tällä hetkellä voimassa olevia tukitoimenpiteitä suoraan kansanterveyden tai eläinten terveyden riskeistä johtuvasta kuluttajien luottamuksen menettämisestä aiheutuvien vakavien markkinahäiriöiden ilmetessä. Tämän ehdotuksen tarkoituksena on muuttaa asetuksen (ETY) N:o 2777/75 14 artiklaa ja asetuksen (ETY) N:o 2771/75 14 artiklaa kyseisiltä osin. 2006/0055 (CNS) Ehdotus: NEUVOSTON ASETUS asetusten (ETY) N:o 2771/75 ja (ETY) N:o 2777/75 muuttamisesta poikkeuksellisten markkinatukitoimenpiteiden soveltamisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: 1. Muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75[2] 14 artiklassa ja siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75[3] 14 artiklassa säädetään, että poikkeuksellisia markkinatukitoimenpiteitä voidaan toteuttaa eläintautien leviämisen estämiseksi tarkoitetuista toimenpiteistä aiheutuvien vapaan liikkuvuuden rajoitusten huomioon ottamiseksi. 2. Komissio toteuttaa kyseiset poikkeukselliset markkinatukitoimenpiteet, ja ne liittyvät suoraan kyseisten jäsenvaltioiden eläintautien leviämisen estämiseksi vahvistamiin eläinlääkintää ja terveyttä koskeviin toimenpiteisiin tai johtuvat niistä. Ne toteutetaan jäsenvaltioiden pyynnöstä vakavien häiriöiden välttämiseksi kyseisillä markkinoilla. 3. Kokemus on osoittanut, että vakavat markkinahäiriöt, kuten kulutuksen huomattava väheneminen ja/tai hintojen huomattava aleneminen voivat liittyä suoraan kuluttajien luottamuksen menettämiseen, joka johtuu kansanterveyteen tai eläinten terveyteen liittyvistä riskeistä. 4. Sen vuoksi asetuksissa (ETY) N:o 2771/75 ja (ETY) N:o 2777/75 säädetyillä poikkeuksellisilla markkinatukitoimenpiteillä olisi voitava ottaa huomioon tällaisista kansanterveyteen tai eläinten terveyteen liittyvistä riskeistä johtuvasta kuluttajien käyttäytymisestä aiheutuvat markkinahäiriöt. 5. Selvyyden vuoksi on syytä täsmentää, että jäsenvaltioiden toteuttamien eläinten terveyttä ja kansanterveyttä koskevien toimenpiteiden on oltava yhteisön lainsäädännön mukaisia. 6. Sen vuoksi asetukset (ETY) N:o 2771/75 ja (ETY) N:o 2777/75 olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2771/75 14 artiklan 1 kohta seuraavasti: ”1. Asetuksen 17 artiklan 2 kohdassa tarkoitettuja poikkeuksellisia markkinatukitoimenpiteitä voidaan toteuttaa seuraavien tilanteiden huomioon ottamiseksi: a) eläintautien leviämisen estämiseksi tarkoitetuista toimenpiteistä mahdollisesti aiheutuvat vapaan liikkuvuuden rajoitukset; tai b) vakavat markkinahäiriöt, jotka liittyvät suoraan kansanterveyden tai eläinten terveyden riskeistä johtuvaan kuluttajien luottamuksen menettämiseen. Kyseiset toimenpiteet toteutetaan kyseisen jäsenvaltion tai kyseisten jäsenvaltioiden pyynnöstä. Jos kyse on ensimmäisen alakohdan a alakohdassa tarkoitetuista vapaan liikkuvuuden rajoituksista, poikkeustoimenpiteitä voidaan toteuttaa ainoastaan, jos kyseinen jäsenvaltio tai kyseiset jäsenvaltiot ovat toteuttaneet yhteisön lainsäädännön mukaisia eläinlääkintää ja terveyttä koskevia toimenpiteitä eläintautien hävittämiseksi nopeasti, ja toimenpiteitä voidaan toteuttaa ainoastaan siinä määrin ja niin kauan kuin on ehdottomasti tarpeen kyseisten markkinoiden tukemiseksi.” 2 artikla Korvataan asetuksen (ETY) N:o 2777/75 14 artiklan 1 kohta seuraavasti: ”1. Asetuksen 17 artiklan 2 kohdassa tarkoitettuja poikkeuksellisia markkinatukitoimenpiteitä voidaan toteuttaa seuraavien tilanteiden huomioon ottamiseksi: a) eläintautien leviämisen estämiseksi tarkoitetuista toimenpiteistä mahdollisesti aiheutuvat vapaan liikkuvuuden rajoitukset; tai b) vakavat markkinahäiriöt, jotka liittyvät suoraan kansanterveyden tai eläinten terveyden riskeistä johtuvaan kuluttajien luottamuksen menettämiseen. Kyseiset toimenpiteet toteutetaan kyseisen jäsenvaltion tai kyseisten jäsenvaltioiden pyynnöstä. Jos kyse on ensimmäisen alakohdan a alakohdassa tarkoitetuista vapaan liikkuvuuden rajoituksista, poikkeustoimenpiteitä voidaan toteuttaa ainoastaan, jos kyseinen jäsenvaltio tai kyseiset jäsenvaltiot ovat toteuttaneet yhteisön lainsäädännön mukaisia eläinlääkintää ja terveyttä koskevia toimenpiteitä eläintautien hävittämiseksi nopeasti, ja toimenpiteitä voidaan toteuttaa ainoastaan siinä määrin ja niin kauan kuin on ehdottomasti tarpeen kyseisten markkinoiden tukemiseksi.” 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä … Neuvoston puolesta Puheenjohtaja RAHOITUSSELVITYS | 1. | BUDJETTIKOHTA: 05 02 15 07 | MÄÄRÄRAHAT: p.m. | 2. | TOIMENPITEEN NIMI: Ehdotus neuvoston asetukseksi asetusten (ETY) N:o 2771/75 ja (ETY) N:o 2777/75 muuttamisesta poikkeuksellisten markkinatukitoimenpiteiden soveltamisen osalta | 3. | OIKEUSPERUSTA: EY:n perustamissopimuksen 37 artikla | 4. | TAVOITTEET: Poikkeuksellisten markkinatukitoimenpiteiden käyttöönottamista koskevan 14 artiklan soveltamisalan laajentaminen. Tämän ehdotuksen tarkoituksena on sisällyttää eläinten terveyteen tai kansanterveyteen liittyvistä ongelmista suoraan johtuvan kuluttajien luottamuksen menettämisestä aiheutuvat markkinoiden ongelmat mainitun artiklan soveltamisalaan. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITOVUOSI 2006 (milj. euroa) | SEURAAVA VARAINHOITOVUOSI 2007 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUUT | (1) | – | – | 5.1 | TULOT – EY:N OMAT VARAT (MAKSUT/TULLIT) – KANSALLISISTA TALOUSARVIOISTA | – | – | – | 2008 | 2009 | 2010 | 2011 ja sitä seuraavat vuodet | 5.0.1 | MENOARVIO | (1) | (1) | (1) | (1) | 5.1.1 | TULOARVIO | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI | 6.2 | LISÄTALOUSARVION TARVE | KYLLÄ/EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI | HUOMAUTUKSIA: (1) Tässä ehdotuksessa vahvistetaan oikeusperusta myöhemmin mahdollisesti käyttöön otettaville siipikarjanliha- ja muna-alan erityisille poikkeuksellisille markkinatukitoimenpiteille. Tällä hetkellä ei ole mahdollista arvioida menojen tulevaa tasoa. Menot voidaan arvioida vasta kun konkreettisia toimenpiteitä ehdotetaan. | [pic][pic][pic][pic][pic][pic] [1] EUVL C …, …, s. …. [2] EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2). [3] EYVL L 282, 1.11.1975, s. 77. Asetus sellaisena kuin se on viimeksi muutettuna asetuksella (EY) N:o 1913/2005.